Kirkkoveisuu
Kirkkoveisuu. Lemin kunta on niitä harvinaisia kuntia maassamme, jossa yhteinen kansa on jo kauan aikaa omin päinsä veisannut kirkkokoraaleja eli virsiä neliäänisesti yhteisissäkin Jumalanpalveluksissa kirkossa j. n. ep. Tätä kaunista ja juhlallista avua edisti ja kehitti varsin suuressa määrässä seurakunna [pitää olla seurakunnan] entinen kirkkoherra, tunnettu sananpalvelia ja kansanmies, rovasti Salomon Majander vainaja, josta seurakunta on hänelle vielä pitkät ajat lämpimästi kiitollinen. Kovin suotavaa luonnollisesti olisi, että tälläinen mieltä ylentävä taito ja harrastus, varsinkin nyt uuden virsi- ja koraalikirjan saatuamme, mitä vilkkaimmin kehittyisi ja vaurastuisi maamme muissakin seurakunnissa.

[Lähde: Lappeenrannan Uutiset 12.4.1890 sivu 2]

Anonyymi
Asiatekstit
1890
Lappeenrannan Uutiset